Държавен вестник, бр. 81, 2004 г., стр. 21

Б Р О Й  81
Д Ъ Р Ж А В Е Н   В Е С Т Н И К
С Т Р .  21
3. да извършват проверки на място на произ-
водствените обекти за установяване изправност-
та на наличното технологично оборудване за
производство на спирт, дестилати и спиртни
напитки, както и за съответствието му с вписа-
ното в регистъра;
4. да извършват проверки относно спазване-
то на технологичните изисквания при производ-
ството на спирт, дестилати и спиртни напитки;
5. да извършват документални проверки и
проверки на място за редовността и верност-
та на вписванията в дневниците за водене на
технологичния процес и за съответствието
им с придружителните документи и стокова-
та наличност;
6. да вземат проби от спирт, дестилати и спир-
тни напитки за физико-химичен и микробиоло-
гичен анализ и за органолептична оценка.
Чл. 47. (1) Контролът върху производство-
то, получаването, преработката и търговията
на гроздето, предназначено за производство на
вино, вината, продуктите, получени от грозде и
вино, както и контролът на лозаро-винарския
потенциал се извършват от упълномощени
длъжностни лица на ИАЛВ.
(2) Лицата по ал. 1 имат право:
1. да извършват проверки на място за съот-
ветствието на данните от декларациите за мес-
тонахождение на лозарските имоти, за реколта,
за производство, за съхранявани количества;
2. да извършват проверки на място за съот-
ветствието на данните от декларациите за из-
кореняване, засаждане и презасаждане на ви-
нени сортове лози;
3. да извършват документални проверки и
проверки на място за спазването на реда на
засаждане, презасаждане, присаждане и изко-
реняване на лозовите насаждения;
4. да извършват документални проверки и
проверки на място за спазване на разрешените
енологични практики и обработки;
5. да извършват проверки на място за съот-
ветствие на условията за производство с вписа-
ните в акта за утвърждаване на качествено вино,
произведено в определен район;
6. да извършват проверки на място за съот-
ветствие на условията за производство с вписа-
ните в акта за утвърждаване на регионално вино;
7. да извършват документални проверки и
проверки на място за редовността и верността
на вписванията в дневниците за водене на техно-
логичния процес и за съответствието им с прид-
ружителните документи и стоковата наличност;
8. да вземат проби за физико-химичен и микро-
биологичен анализ и за органолептична оценка;
9. да извършват физико-химичен и микро-
биологичен анализ на качествени вина, произ-
ведени в определен район, и на вина, предназ-
начени за износ;
10. да определят и дават контролен номер на
качествените вина, произведени в определен
район, и да следят за правилното му използване.
Чл. 48. (1) Контролът върху производството
на ракия от физически лица с техни суровини,
които не са предназначени за търговия, се из-
вършва от упълномощени лица от съответните
териториални данъчни дирекции.
(2) Лицата по ал. 1 имат право:
1. да извършват проверка на документите по
чл. 25, ал. 1;
2. да извършват проверки на място за нали-
чието на необходимите технологични възмож-
ности за дестилация на ферментирали плодови
материали;
3. да извършват проверки на място за редов-
ността и верността на вписванията в дневници-
те за постъпилите за дестилация ферментира-
ли плодови материали.
Чл. 49. При извършване на контрола конт-
ролните органи имат право:
1. на свободен достъп в контролираните
обекти;
2. да изискват необходимите документи;
3. да вземат проби и мостри за лабораторни
изследвания;
4. да привличат експерти в съответната об-
ласт, когато проверката е особено сложна и
изисква специални знания.
Чл. 50. Контролните органи са длъжни:
1. да дават заключения по възраженията във
връзка с констатираните нарушения;
2. да опазват служебната, производствената
и търговската тайна;
3. да не разгласяват данни от проверките
преди и след тяхното приключване.
Чл. 51. При доказани нарушения на наредба-
та разноските по лабораторните изследвания
на проби и мостри и по извършената експерти-
за са за сметка на нарушителите.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 1. Лицата, които са получили разрешение
(лицензия) за производство на спирт, дестила-
ти и спиртни напитки по досегашния ред, за-
пазват правата си по тях до изтичането на посо-
чения срок. За извършване на вписването и
издаване на удостоверение съответните лица
подават заявление и необходимите документи
по чл. 13, ал. 2. Вписването се извършва по реда
на чл. 14—17. Удостоверението запазва съот-
ветния номер на издадената лицензия.
§ 2. Изпълнението на наредбата се възлага
на министъра на икономиката, на министъра
на земеделието и горите и на министъра на
финансите.
§ 3. Наредбата се приема на основание чл. 40,
ал. 11 ЗВСН.